CELEX: 32005D0054
Language: sk
Date: 2005-01-25 00:00:00
Title: 2005/54/ES: Rozhodnutie Komisie z 25. januára 2005, ktorým sa mení a dopĺňa smernica Rady 92/34/EHS na účely rozšírenia výnimky, pokiaľ ide o dovozné podmienky na množiteľský materiál ovocných drevín a ovocné dreviny určené na výrobu ovocia z tretích krajín (oznámené pod číslom dokumentu K(2005) 114)

26.1.2005   
            
            
               SK
            
            
               Úradný vestník Európskej únie
            
            
               L 22/16
            
         
      ROZHODNUTIE KOMISIE
   
   z 25. januára 2005,
   ktorým sa mení a dopĺňa smernica Rady 92/34/EHS na účely rozšírenia výnimky, pokiaľ ide o dovozné podmienky na množiteľský materiál ovocných drevín a ovocné dreviny určené na výrobu ovocia z tretích krajín
   (oznámené pod číslom dokumentu K(2005) 114)
   (2005/54/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 92/34/EHS z 28. apríla 1992 o uvádzaní do obehu množiteľského materiálu ovocných drevín a ovocných drevín určených na výrobu ovocia (1), najmä na jej článok 16 ods. 2 druhý pododsek,
   keďže:
   
               (1)
            
            
               Komisia má na základe článku 16 ods. 1 smernice 92/34/EHS rozhodnúť, či ovocné dreviny a ich množiteľský materiál, vyrobené v tretej krajine a poskytujúce také isté záruky, pokiaľ ide o záväzky dodávateľa, identitu, vlastnosti, zdravie rastlín, pestovateľský substrát, balenie, kontrolné opatrenia, označovanie a uzatváranie, sú ekvivalentné vo všetkých týchto hľadiskách s ovocnými drevinami a ich množiteľským materiálom, vyrobenými v Spoločenstve a vyhovujúcimi požiadavkám a podmienkam smernice.
            
         
               (2)
            
            
               V súčasnosti dostupné údaje o podmienkach uplatňovaných v tretích krajinách však sú stále nedostačujúce, aby Komisii v tejto fáze umožnili prijať také rozhodnutie s ohľadom na niektoré tretie krajiny.
            
         
               (3)
            
            
               S cieľom zabrániť narušeniu obchodných tokov by sa malo členským štátom, ktoré dovážajú množiteľský materiál ovocných drevín a ovocné dreviny z tretích krajín, povoliť, aby naďalej na tieto produkty uplatňovali podmienky rovnocenné podmienkam uplatňovaným pre podobné produkty Spoločenstva v súlade s článkom 16 ods. 2 smernice 92/34/EHS.
            
         
               (4)
            
            
               Obdobie uplatňovania výnimky podľa článku 16 ods. 2 prvý pododsek smernice 92/34/EHS, ktoré bolo rozhodnutím Komisie 2002/112/ES (2) predĺžené do 31. decembra 2004, by malo byť ďalej predĺžené.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre rody a druhy ovocných drevín a ich množiteľského materiálu,
            
         PRIJALA TOTO ROZHODNUTIE:
   Článok 1
   V prvom pododseku článku 16 ods. 2 smernice 92/34/EHS sa dátum „31. december 2004“ nahrádza dátumom „31. december 2007“.
   Článok 2
   Toto rozhodnutie je určené členským štátom.
   
      V Bruseli 25. januára 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 157, 10.6.1992, s. 10. Smernica zmenená a doplnená smernicou 2003/61/ES (Ú. v. EÚ L 165, 3.7.2003, s. 23).
   
      (2)  Ú. v. ES L 41, 13.2.2002, s. 44.